Η **Γκέρτρουντ Μπέινς** (*Gertrude Baines*, 6 Απριλίου 1894 - 11 Σεπτεμβρίου 2009) ήταν Αμερικανίδα υπεραιωνόβια, η οποία έγινε σε ηλικία 114 ετών το γηραιότερο πρόσωπο στον κόσμο, από τις 2 Ιανουαρίου του 2009, μετά τον θάνατο της Πορτογαλίδας Μαρία ντε Ζεσούς. Έζησε στο Λος Άντζελες και ήταν γενικά υγιής με εξαίρεση την αρθρίτιδα από την οποία υπέφερε και το γεγονός ότι δεν μπορούσε να περπατήσει.

Βιογραφικά στοιχεία
-------------------

Γεννήθηκε στο Σέλμαν της Γεωργίας, στις 6 Απριλίου του 1894. Από τον γάμο της με τον Σαν Κόνλι απέκτησε μία κόρη, την Άναμπελ, η οποία πέθανε σε ηλικία μόλις 18 ετών από τυφοειδή πυρετό. Σήμερα ζει σε οίκο ευγηρίας (Western Convalescent Home) στο Τζέφερσον Παρκ του Λος Άντζελες, στην Καλιφόρνια. Ζούσε μόνη της μέχρι την ηλικία των 105 ετών.

Ερωτηθείσα για τη μακροζωία της, η Μπέινς την απέδιδε στο γεγονός ότι φροντίζει πολύ καλά τον εαυτό της και παρότρυνε τους δημοσιογράφους να ρωτήσουν τον Θεό.

Η Μπέινς, κόρη πρώην σκλάβων στις ΗΠΑ, ψήφισε για τον Μπαράκ Ομπάμα στις προεδρικές εκλογές του 2008. Η μόνη φορά που είχε ψηφίσει προηγουμένως σε προεδρικές εκλογές ήταν για τον Τζον Φιτζέραλντ Κένεντι.

Γηραιότερο πρόσωπο στον κόσμο
-----------------------------

Στις 11 Νοεμβρίου του 2008 η Μπέινς υπερέβη το ρεκόρ μακροζωίας των 114 ετών και 218 ημερών, που κατείχε η Κάρι Λάζενμπαϊ (1882–1996) κι έγινε το γηραιότερο πρόσωπο που γεννήθηκε στη Γεωργία των ΗΠΑ στην ιστορία. Έπειτα από τον θάνατο της Έντνα Πάρκερ έγινε το γηραιότερο πρόσωπο στις ΗΠΑ εν ζωή και το δεύτερο γηραιότερο πρόσωπο του κόσμου. Μετά τον θάνατο της Κάθριν Χέιτζελ τον Δεκέμβριο του 2008, η Μπέινς έγινε το τελευταίο πρόσωπο που γεννήθηκε το 1894 και ήταν εν ζωή, με την ημερομηνία γεννήσεώς της να επιβεβαιώνεται. Τον Απρίλιο του 2009 γιόρτασε τα 115α της γενέθλια στον οίκο ευγηρίας όπου έζησε ως τον θάνατό της και εξέφρασε την επιθυμία της να ξαναψηφίσει τον πρόεδρο Μπαράκ Ομπάμα στις εκλογές του 2012. Ωστόσο, προτού προλάβει να εκπληρώσει την επιθυμία της, απεβίωσε στις 11 Σεπτεμβρίου του 2009, σε ηλικία 115 ετών.

Παραπομπές
----------

1. ↑  www.nbcnews.com/id/32799091.
2. ↑  «A supercentenarian looks back over 112 years.». CNN.. Ανακτήθηκε στις 12-12-2007. *«To look at her, you'd never know that Gertrude Baines was a day older than 80. That may sound odd, but consider this: Mrs. Baines is actually 112. That's right, 112 years old. She was born in 1894 when Grover Cleveland was president.»*
3. ↑  «Supercentarians.». Central Florida News 13.. Ανακτήθηκε στις 12-12-2007. *«"I didn't smoke," Supercentenarian Gertrude Baines said. "I didn't drink, worked, go home." Those are words to live by and she should know. Gertrude Baines is 112 years old. "I take care of myself, that's all," Baines said.»*
4. ↑  «110 soon, and lots to remember.». San Jose Mercury News. *«Gertrude Baines, 112, lives at a Los Angeles Convalescent Hospital. Does Lucille have a secret that keeps her going? "I think if I had, I wouldn't tell you" ...»*
5. ↑  Gertrude Baines: Black Community Treasure at 113 - The Los Angeles Sentinel
6. ↑  «cbs2.com - California's Oldest Citizen Rings In Birthday 112». Αρχειοθετήθηκε από το πρωτότυπο στις 29 Μαρτίου 2009. Ανακτήθηκε στις 2 Ιανουαρίου 2009.
7. ↑  «At 114, a daughter of former slaves votes for Obama». Los Angeles Times. 04-11-2008. Αρχειοθετήθηκε από το πρωτότυπο στις 2008-12-08.. Ανακτήθηκε στις 27-11-2008.
8. ↑  Τα Νέα Αρχειοθετήθηκε 2009-04-08 στο Wayback Machine. Γενέθλια με 115 κεράκια!, 7 Απριλίου 2009.
9. ↑  Cosmo.gr Αρχειοθετήθηκε 2009-09-12 στο Wayback Machine. Απεβίωσε η γηραιότερη γυναίκα του πλανήτη, 11 Σεπτεμβρίου 2009.

Εξωτερικοί σύνδεσμοι
--------------------

* Υπεραιωνόβιοι- με επιβεβαιωμένη την ηλικία τουςΑρχειοθετήθηκε 2003-10-03 στο Wayback Machine.
* Τα γηραιότερα ανθρώπινα όντα
* A supercentenarian looks back over 112 years (συμπεριλαμβάνεται βίντεο)


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Gertrude Baines  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |